605/2018

Útdráttur:

Kærður var úrskurður héraðsdóms þar sem mál A ohf. gegn þb. B og þb. C slf. var fellt niður að kröfu A ohf. og þeim síðarnefnda gert að greiða varnaraðilum málskostnað. Í úrskurði Landsréttar kom fram að lögmaður A ohf. hefði sett fram kröfu um niðurfellingu málsins þegar ljóst var að bú B og C slf. hefðu verið tekin til gjaldþrotaskipta og lýst þess í stað kröfu í þrotabúin. Eins og málið lægi fyrir stæðu rök til þess að víkja frá meginreglu 2. mgr. 130. gr. laga nr. 91/1991 um meðferð einkamála ogvar því málskostnaður í héraði felldur niður milli aðila.

Úrskurður Landsréttar

Landsréttardómararnir I-kvk-nf E-kvk-nf, J-kk-nf F-kk-nf og O-kvk-nf M-kvk-nf A-kvk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 16. júlí 2018 sem barst réttinum ásamt kærumálsgögnum 20. sama mánaðar. Kærður er úrskurður Héraðsdóms Reykjavíkur 3. júlí 2018, í málinu nr. E- [...]/2017, þar sem mál sóknaraðila á hendur varnaraðilum var fellt niður og sóknaraðila gert að greiða varnaraðilum 400.000 krónur í málskostnað. Kæruheimild er í g-lið 1. mgr. 143. gr. laga nr. 91/1991 um meðferð einkamála.

2

Sóknaraðili krefst þess að málskostnaður fyrir héraðsdómi verði felldur niður en til vara að hann verði lækkaður.

3

Varnaraðili krefst staðfestingar hins kærða úrskurðar og kærumálskostnaðar.

Niðurstaða

4

Sóknaraðili höfðaði mál á hendur B og C-x-þgf. fyrir héraðsdómi til innheimtu fjárkröfu og staðfestingar á kyrrsetningargerð sýslumannsins á höfuðborgarsvæðinu [...]2017 á tilteknum eignum þeirra. Málið var þingfest 24. október 2017 og 19. desember sama ár skilaði lögmaður stefndu greinargerð sinni. Í þinghaldi 28. júní 2018 lá fyrir að bú þeirra beggja hefðu verið tekin til gjaldþrotaskipta með úrskurðum Héraðsdóms Reykjavíkur 8. maí 2018 sem voru staðfestir með úrskurðum Landsréttar [...] sama ár. Óskaði þá lögmaður sóknaraðila eftir fresti til þess að taka afstöðu til framhalds málsins. Í næsta þinghaldi 3. júlí 2018 krafðist hann þess að málið yrði fellt niður án kostnaðar. Fyrir varnaraðila sótti skiptastjóri í þrotabúum þeirra þing og krafðist málskostnaðar úr hendi sóknaraðila. Með hinum kærða úrskurði var fallist á kröfu sóknaraðila um niðurfellingu málsins, sbr. c-lið 1. mgr. 105. gr. laga nr. 91/1991, og sóknaraðila gert að greiða varnaraðilum 400.000 krónur í málskostnað.

5

Sóknaraðili lýsti kröfu í þrotabú varnaraðila 16. júlí 2018 vegna þeirrar fjárkröfu sem málið varðar.

6

Samkvæmt framansögðu setti lögmaður sóknaraðila fram kröfu um niðurfellingu málsins þegar ljóst var að bú varnaraðila hefðu verið tekin til gjaldþrotaskipta og lýsti þess í stað kröfu í þrotabúin. Eins og málið liggur fyrir standa rök til þess að víkja frá meginreglu 2. mgr. 130. gr. laga nr. 91/1991 um að stefnanda máls í héraði verði gert að greiða stefnda málskostnað þegar máli er vísað frá dómi eða það fellt niður af annarri ástæðu en þeirri að stefndi efni þá skyldu sem hann er krafinn um í máli. Samkvæmt því verður málskostnaður í héraði felldur niður.

7

Kærumálskostnaður milli aðila fellur niður.

Úrskurðarorð :

Ákvæði hins kærða úrskurðar um niðurfellingu málsins skal vera óraskað.

Málskostnaður fyrir héraðsdómi fellur niður.

Kærumálskostnaður fellur niður.